《和韩司谏叔夏乐谷五吟 蒲团》
宋代·胡寅

少年慕简册，编蒲抄古书。有闻未能行，常恐迷厥初。

青毡雪窗夜，卧起卷复舒。岁久亦穿穴，客冷不及渠。

知公已坐忘，物我归如如。黄团稳叠足，绣茵一籧篨。

传闻伏蒲谏，天子怀每虚。出处谅未免，裹轮联锋车。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。